  Анжелика Тихонова корреспондент 6-тӥ куарусёнлы Удмуртиын коронавирусэн 226 выль черламъёсты шараязы. Висьыны усемъёс пӧлын 23 пиналъёс но 65 арессэс ортчем 48 арлыдоос. Со сярысь элькунысь оперативной штаб ивортӥз. Диагноззы Ижкарын 128 улӥсьёслэн зэмаз, Сарапулын – 18, Глазкарын – 15, Кизнер ёросын – 12, Дэри ёросын – сизьым, Глаз ёросын – куать, Можга, Сюмси ёросъёсын – быдэн вить, Можгаын, Юкаменск, Сарапул, Ува, Кез ёросъёсын – быдэн ньыль, Камбарка, Сьӧлта ёросъёсын – быдэн куинь, Алнаш, Пичи Пурга ёросъёсын – быдэн кык. 283 адями висёнэз вормиз. 10 мурт кулӥз. Кышномуртъёслы 56, 57, 69, 71, 74, кыкезлы 79, 82 арес вал, воргоронъёслы – 31, 92 арес Туннэ нуналлы Удмуртиын коронавирусэн 47 сюрс 933 черлан учыр лабораториосын зэматэмын. 39 сюрс 459 адями йӧназ. 1 сюрс 657 мурт улонысь кошкиз. Али 254-езлэн висисьёслэн тазалыксы секыт. Берло нуналскын элькунын коронавирус инфекцилы 5 сюрс 959 эскеронъёс ортчытӥзы. 6-тӥ куарусёнлы Удмуртиын 336 сюрс 712 адями коронавируслэсь прививка пуктӥз, со пӧлысь 299 сюрс 709-эз кыкетӥ люкетсэ басьтӥзы. 26 сюрс 735 мурт одӥг компонентъем «Спутник Лайт» вакцинаез пуктӥз. Тегъёс: Тазалык Ижкар Удмуртия коронавирус  